Lase Halstrēms

Larss Svens "Lase" Halstrēms (; dzimis ) ir zviedru kinorežisors un scenārists.

 Karjera 
Kļuvis pazīstams kā režisors gandrīz visiem popgrupas ABBA mūzikas video, bet vēlāk kļuvis par kinorežisoru. Par filmu Mitt liv som hund (1985) nominēts Amerikas Kinoakadēmijas balvai kategorijā "Labākais režisors" un "Labākais adaptētais scenārijs". ASV kļuvis pazīstams, režisējot filmu "Kas nomoka Gilbertu Greipu" (1993) ar Džoniju Depu un Leonardo Di Kaprio galvenajās lomās.

Otro reizi nominēts "Labākā režisora" balvai par filmu "Sidra nama likumi" (1999). Filmu kopumā nominēja Kinoakadēmijas balvai sešās kategorijās. Lielu kritiķu atzinību un finansiālus panākumus guva filma "Šokolāde" (2000). Vairākām balvām nominētas viņa filmas "Jūras vēstis" (The Shipping News, 2001) un "Tas notika Jemenā" (Salmon Fishing in the Yemen, 2011).

Viņa 2012. gada trilleris Hypnotisören bija Zviedrijas kandidatūra Kinoakadēmijas balvai kategorijā "Labākā filma svešvalodā".

Lielus finansiālus panākumus guva Halstrēma ģimenes filma "Suņa dzīves jēga" (A Dog's Purpose, 2017).

 Filmogrāfija 
GadsNosaukums1975En kille och en tjej1977ABBA: The Movie1979Jag är med barn1981Tuppen1983Två killar och en tjej1985Mitt liv som hund1986Alla vi barn i Bullerbyn1987Mer om oss barn i Bullerbyn1991Once Around1993"Kas nomoka Gilbertu Greipu" (What's Eating Gilbert Grape)1995"Sarunas vērts" (Something to Talk About)1999"Sidra nama likumi" (The Cider House Rules)2000"Šokolāde" (Chocolat)2001"Jūras vēstis" (The Shipping News)2005"Nepabeigtā dzīve" (An Unfinished Life)"Kazanova" (Casanova)2006"Blēdība" (The Hoax)2009"Hatiko — uzticamais draugs" (Hachi: A Dog's Tale)2010"Dārgais Džons" (Dear John)2011"Tas notika Jemenā" (Salmon Fishing in the Yemen)2012Hypnotisören2013"Droša osta" (Safe Haven)2014"Simt soļu ceļojums" (The Hundred-Foot Journey)2017"Suņa dzīves jēga" (A Dog's Purpose)2018"Riekstkodis un četras valstības" (The Nutcracker and the Four Realms)2022Hilma

 Ārējās saites 

Kategorija:1946. gadā dzimušie
Kategorija:Zviedru kinorežisori
Kategorija:Zviedru scenāristi
Kategorija:Stokholmā dzimušie